香清

香清，係位越南西貢出世嘅歌手，而家生活喺法國，譽爲「越南民歌古樂喺歐洲嘅使者」。佢自細喺有古樂傳統嘅家庭中大，所以佢唱古傳音樂同改良劇。佢嘅名畀好多歐洲聽眾知道，佢唱嘅越南民歌會搭古樂配器，重會搭埋爵士樂添。

直到今日，佢係第一位、亦係唯一嘅越南歌手攞到世界音樂最高獎項，喺2007年，法國電臺「法國音樂」頒世界音樂獎畀佢。而家佢仲行喺自己條路，將越南音樂帶去亞洲、歐洲、非洲國家嘅聽衆。

生平 
香清出生喺西貢，係個傳統藝人家庭。佢嘅老豆叫友福，係有名嘅改良劇藝人。10歲時，香清開始學改良劇同民歌。佢屋企嘅空間從來唔缺各路藝人、演員，佢哋聚喺佢屋企，呢啲藝人就成咗佢細個時自發嘅教員。自13歲開始，喺學校讀書之外，佢又從樂家維慶、保秋學新音樂，從樂家小中學古樂，從藝人春發學話劇。佢第一次上臺出演時係16歲。

自從1977年跟住老豆屋企定居喺法國，佢就參加好多歐洲國家嘅越南僑民當中嘅改良劇表演，如德國、法國、瑞士、比利時，同好多當地出名藝人合作，包括佢老豆。每次佢返越南，佢都會同國內嘅出名歌手一齊演唱。1995年佢遇到咗藝人元黎，元黎介紹佢入爵士樂嘅世界，呢類音樂係佢未曾學過嘅。計劃《越南故事》開始咗佢嘅音樂旅程，佢喺音樂會中演出好多歌，諸如喺法國、奧地利、瑞士、意大利、葡萄牙、英國。1996年，呢個計劃嘅唱碟出版發行。呢張碟收穫咗全世界各評論家嘅讚賞：獲得金音叉獎、雜誌《音樂世界》嘅好評、1996年雜誌《爵士嘢》嘅好評、TRS電臺1996年年度CD、雜誌《爵士時間》評話係「近乎傑作」。

1996年，喺巴黎藍色郊區音樂節，香清參加入活動，當中有越南當代同傳統舞蹈來配合《越南故事》嘅歌。唔止唱歌，佢仲舞劍，扮徵側徵二反抗外侵。就喺嗰年，香清受邀同五大洲嘅藝人一齊參加UNESCO人權宣言嘅50週年紀念演出。1998年，佢有份參加唱歌喺元黎嘅碟《馬格里布同班朋友》，呢個係阿爾及利亞音樂人卡廉·士押嘅作品。

1999年，德國唱碟廠牌ACT Music邀佢合作，完成佢第一張專輯《月與風》，由元黎錄音、製作。佢得到評論家伊恩·安德臣喺雜誌fRoots畀佢嘅特別讚賞。之後接住幾年合作啲專輯，有《蜻蜓》、《山竹》、《脆弱美人》，收穫咗好多成功、大獎、好評。參加完成呢啲專輯嘅，除咗藝人元黎外，仲有好多國際知名嘅藝人，如保羅·弗利素、利紐德·加斯亞·方斯、卡廉·士押、希沙·波拿、米雪·亞利波、乍非·瑤斯夫、方素華·韋利等。

2007年，佢攞得法國電臺法國音樂嘅最高獎項世界音樂獎。得獎之後，佢返越南製作改良劇專輯《改良劇音樂》，由唱碟廠牌柯裘夏出版，同南越南一啲出名古樂藝人合作。對佢來講，呢個係場返到屋企改良劇嘅行程，而佢離開咗呢個藝術源泉幾耐。

2008年，佢想將佢唱嘅越南民歌同鄰近國家嘅音樂結合。佢請咗啲人來參加製作專輯，有彈日本箏嘅日本女藝人宮崎美枝子、拉二胡嘅中國男藝人果敢，於是香清成立樂團亞洲色彩。佢哋三個藝人組成嘅樂團收穫咗好多成功，喺法國同其他歐洲國參加咗好多音樂會：尼美根嘅、、、、布拉迪斯拉發嘅、等。

2009年，佢整咗張越南純粹民歌專輯《夢之樹》，共國內嘅音樂人製作。呢隻碟發行喺2011年，由同法國寰球音樂發行，得到刊物《音樂雜誌》評價做年度十大專輯之一。

2013年，佢成立咗樂團琴棋詩畫，成員識咗幾年，有4位女藝人：李貞珠、日原史繪、李豔同香清，碟《琴棋詩畫，東方之花》出咗世，呢個樂團唱啲越南民歌，帶埋鄰近各國嘅樂器和音。樂團巡演過好多城市，如法國嘅拉維勒調布華、鶯治勒、舍希本、治夏美、芒斯特、契舍希堡……瑞典哥德堡嘅吉蘭地斯鐵挪音樂節，美國加州嘅三藩市、橙縣，越南胡志明市……同時亦唱喺電臺法國音樂。

即管佢仲繼續喺結合越南音樂同國際音樂嘅道路上漂流，佢亦無忘記將戲曲藝術、民歌、越南古傳音樂介紹畀國際聽衆。2013年，佢同法國吉美東亞藝術博物館合作，介紹越南改良劇藝術畀法國同國際觀衆，搞個項目「夜鼓」，有女藝人玉朝嘅特別參加，以及好多越南藝人。佢哋喺博物館演出，演廳無足夠埞方滿足觀衆嘅需求。

2014年，佢合作做項目「竹同絲」，介紹外國觀衆探尋越南三大地區嘅古傳音樂寶藏，如歌籌、眈歌、掉劇、朝文、才子樂、順化歌、胡調、李調，喺法國吉美博物館。呢件事有好多越南有名嘅傳統藝術家參加，啲表演好成功，喺啲人心目中留低美嘅印象。

2016年，佢受邀參加入DJ糯地嘅專輯製作。

2017年頭，同法國爵士指揮、藝人方吉·托鐵瑤工作，香清回歸爵士樂。專輯《西貢，西貢》，包括啲創作喺1930～1950年代嘅作品、同埋香清嘅新創作，已經製作、出版。

得獎 
2007年，香清攞到獎，法國電臺法國音樂嘅世界音樂獎。

唱片

越南音樂同傳統樂 
 《三人傳》，1995
 《傷心電影》，1996
 《緣份如雲》，1996
 《絲緣》，1996
 《你點解咁快嫁人》，1998
 《越南：改良劇音樂》，Ocora，2008
 《夢之樹》，Buda Musique / Universal Music France，2011

爵士同世界音樂 
 《月與風》，ACT Music，1999
 《蜻蜓》，ACT Music，2001
 《山竹》，ACT Music，2004
 《脆弱美人》，ACT Music，2007
 《琴棋詩畫：東方之花》，Buda Musique / Universal France，2013
 《西貢，西貢》，Buda Musique / Universal France，2017

參與 
 《越南故事》，元黎，ACT Music，1996
 《馬格里布同班朋友》，元黎，ACT Music，1998
 《鼓舞西貢》，林博，Terra Humana，2006
 《查理·達爾文》，十二阿方索，2012
 《百萬粒星》，基·烈斯拿，ACT Music，2014
 《維拿聲音》，糯地，Modulor，2016

選集 

《嘈雜世界嘅魔力》，ACT Music，1997
 《魔法時刻：ACT世界爵士大選輯，第四輯》，ACT Music，2000
 ，Folk Roots，2000
 《香氣：巴巴拉咖啡》，Wagram Music，2001
 《寰球魔力：ACT世界爵士大選輯，第五輯》，ACT Music，2001
 《世界2001》，Virgin，2001
 《東亞旅行錄》，Travelogue，2002
 《曼威，第二輯》，Universal Licensing Music (ULM)，Milan Records，2002
 《小佛咖啡廳》，George V Records，2002
 《藍色星球，第二輯》，Wagram Music，2003
 《魔幻聲音》，ACT Music，2003
 《FIP世界音樂選輯，第一輯》，FIP，2003 
 《魔法時刻2：ACT世界爵士大選輯，第六輯》， ACT Music，2004
 《GEO【世界】》，EMI Music，2004
 《亞洲花園：亞洲世界》，Soulstar，2004
 《閨閣秘密，第一輯》，Soulstar，2004
 《遠東精選》，Nascente，2004
 《魔法時刻：三碟裝》，ACT Music，2005
 《西貢時差》，Believe，2006
 《ACT：魔幻15年，1992～2007》，ACT Music，2007
 《越南音樂粗略指南》，World Music Network，2007
 《Songlines：世界頂級48》，Songlines，2007
 《巴黎休憩7：休息室，秘密花園之王》，Stefano Cecchi Records，2008
 《世界女聲》，RCA Victor，2008
 《Songlines：世界音樂精彩時刻》，Songlines，2008
 《超級俱樂部》，United Recordings，2009

青年報：；粵譯：藝人香清：越南古樂同民歌喺歐洲嘅使者 
 Youtube：，粵譯：《十傷》
 Youtube：香清同樂團亞洲色彩喺Music Meeting嘅表演
 Youtube：香清同樂團琴棋詩畫 
 吉美博物館：項目「夜鼓」介紹 
 吉美博物館：項目「竹同絲」 
 法國音樂電臺：對香清「竹同絲」表演嘅訪問 
 少年報： 
 越南之聲：

參攷 
 香清介紹，ACT公司 
 香清，現代越南歌手，Hommes et Migrations

攷 

類:越南人
類:法國人